เวลาอยู่คนเดียวชอบคิดเรื่อยเปื่อย...แต่คิดไปในทางลบ วิตกกังวลตลอด...ชอบน้อยใจในทุกเรื่องจะเข้าข่ายโรคซึมเศร้ามั้ยคะ
สวัสดีครับการวินิจฉัยว่าเป็นโรคซึมเศร้าได้นั้นต้องได้รับการซักประวัติ ตรวจร่างกาย และทำ/ตอบแบบสอบถามกับจิตแพทย์อาจกล่าวลักษณะอาการของโรคซึมเศร้า(major depressive disorder)ได้คร่าวๆดังนี้A.มีมากกว่า/เท่ากับ5อาการดังต่อไปนี้,เป็นนานตั้งแต่2สัปดาห์ขึ้นไปโดยมีอาการเกือบทุกวันและเกือบทั้งวัน,มีการเสื่อมเสียหน้าทีและต้องมีอย่างน้อย1อาการของอารมณ์ซึมเศร้าหรือเบื่อหน่ายอาการดังกล่าวมีดังนี้คือ1.อารมณ์ซึมเศร้า2.เบื่อหน่าย3.น้ำหนักลดลงหรือเพิ่มขึ้น;มีความอยากอาหารลดลงหรือเพิ่มขึ้น4.นอนไม่หลับ/นอนมาก5.การเคลื่อนไหวช้าลงหรือเร็วขึ้น6.อ่อนเพลีย/หมดเรี่ยวแรง7.รู้สึกไร้ค่า/รู้สึกผิดมากเกิน/ไม่เหมาะสม8.คิดช้า/สมาธิสั้น9.คิดซ้ำๆเกี่ยวกับการตาย,คิดฆ่าตัวตายซ้ำๆหรือพยายามฆ่าตัวตายB.อาการไม่เข้ากับเกณฑ์การวินิจฉัยสำหรับMxEC.อาการที่เกิดขึ้นทำให้ทุกข์ทรมานใจ/เสื่อมเสียหน้าที่D.ไม่ได้เกิดจากโรคทางกาย/สารเสพติดE.ไม่ได้เกิดจากการสูญเสียบุคคลอันเป็นที่รักหรือไม่ผู้ป่วยก็มาด้วยอาการอื่นๆเช่นความเจ็บปวด,หมดเรี่ยวแรง,หงุดหงิด,วิตกกังวลหรือปัญหาทางเพศ ได้หากมีอาการที่เข้าได้หรือคล้ายกับข้างต้นที่กล่าวมาแนะนำให้ควรไปพบจิตแพทย์เพื่อรับการวินิจฉัยที่ถูกต้องแม่นยำ และร่วมกันในการวางแผนการรักษาที่เหมาะสมต่อไปเนื่องจากลักษณะอาการอาจทับซ้อนกับโรคอื่น หรือเป็นโรคอื่นที่คล้ายกันซึ่งใช้วิธีการรักษาและทานยาต่างกันครับแต่จากลักษณะอาการของ จขกท ยังไม่ค่อยเข้าได้กับลักษณะของโรคซึมเศร้า แต่หาก จขกท มีความกังวลใจแนะนำให้ไปปรึกษาจิตแพทย์ได้ครับ